Diari Oficial de la Generalitat Valenciana


Sumari del DOGV 5792, del 25-06-2008 (2008/7617)

ORDE de 5 de juny de 2008, de la Conselleria d'Educació, per la qual es modifica l'autorització de l'Escola Infantil Municipal denominada «La Milotxa», de Daimús (València).
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5792

Data del DOGV
:   25-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7617


Data del document
:   05-06-2008

Organisme emissor
:   Conselleria d'Educació

Tipus de document
:   Ordre

Descriptors 

:   * Daimús
    * centre d'ensenyament
    * educació preescolar
    * administració local

ORDE de 5 de juny de 2008, de la Conselleria d'Educació, per la qual es modifica l'autorització de l'Escola Infantil Municipal denominada «La Milotxa», de Daimús (València). [2008/7617]  
L'expedient ha sigut iniciat a instància del representant de l'Ajuntament de Daimús, entitat titular de la Escola Infantil Municipal denominada «La Milotxa», de Daimús (València), número de codi 21297588, situada al carrer Escoles, s/n, de la citada localitat, per la qual sol·licita la modificació de l'autorització de l'Escola Infantil Municipal de primer cicle, per tal de canviar l'ús d'una unitat per a xiquets de 0 a 1 anys, que passa a utilitzar-se per a xiquets d'1 a 2 anys i una unitat de xiquets d'1 a 2 anys que passa a utilitzar-se per a xiquets de 2 a 3 anys.  
El 12 de març de 2007 es va subscriure un Conveni entre la Generalitat (conselleria d'Educació) i l'Ajuntament de Daimús (València) pel qual es creava l'Escola d'Educació Infantil de primer cicle, de titularitat municipal, denominada «La Milotxa», a Daimús, en la clàusula sèptima del qual s'autoritza el conseller d'Educació a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Per Orde de 13 de novembre de 2007, de la conselleria d'Educació, es va modificar el conveni de creació de l'Escola Infantil Municipal, per canvi d'ús d'edats de les unitats autoritzades.  
Segons el titular del centre s'utilitzen les mateixes instal·lacions que ja foren objecte d'informe favorable per part del Servici de Projectes i Construccions Educatives de esta conselleria de 5 d'agost de 2005 i aprovades per Resolució de la Direcció General d'Ensenyaments de 5 de setembre de 2005, i que complixen els requisits exigits per a la configuració ara sol·licitada.  
Tenint en compte que els requisits de titulació del professorat per a la configuració que ara se sol·licita són els mateixos que per a la configuració actualment autoritzada.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onze, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 28.e de la Llei 5/1983, de 30 de desembre, del Consell,  
ORDENE  
Primer  
Aprovar la modificació de la autorització de l'escola que a continuació s'indica en els termes que s'hi especifiquen, de conformitat amb la normativa vigent.  
Denominació genèrica: Escola infantil, primer cicle  
Denominació especifica: La Milotxa  
Titular: Ajuntament de Daimús  
Domicili: C/ Escoles, s/n  
Localitat: Daimús  
Província: València  
Codi: 95232555  
Modificació que s'autoritza:  
- S'autoritza el canvi d'ús d'una unitat d'Educació Infantil, primer cicle, per a xiquets de 0 a 1 any, que passa a utilitzar-se per a xiquets d'1 a 2 anys i una unitat de xiquets d'1 a 2 anys que passa a utilitzar-se per a xiquets de 2 a 3 anys, de manera que el centre queda configurat, en la seua totalitat, amb la següent composició:  
4 unitats d'Educació Infantil, primer cicle, amb 61 llocs escolars, distribuïts de la següent manera:  
- 2 unitats per a xiquets d'1 a 2 anys, amb 26 llocs escolars.  
2 unitats per a xiquets de 2 a 3 anys, amb 35 llocs escolars.  
Segon  
De conformitat amb el que disposa l'article 8.1 del Reial Decret 332/1992, la present autorització produirà efecte a partir del curs escolar immediatament següent al de la data de la present orde.  
Tercer  
Qualsevol modificació dels termes d'esta orde requerirà la preceptiva autorització de l'administració educativa.  
DISPOSICIÓ ADDICIONAL  
La present orde es publicarà en el Diari Oficial de la Comunitat Valenciana i donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
Conformement al que s'establix en l'article 44 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 5 de juny de 2008  
El conseller d'Educació  
ALEJANDRO FONT DE MORA TURÓN